Pokistonda jangarilar bilan otishma oqibatida to‘rt harbiy halok bo‘ldi

Afg‘oniston bilan chegara yaqinida 9-avgust, chorshanba kuni jangarilar bilan yuz bergan otishma oqibatida pokistonlik to‘rt harbiy halok bo‘ldi. Bu haqda “Interfaks” xabar bermoqda.
Pokiston armiyasi bayonotida qayd etilishicha, halok bo‘lganlar orasida razvedka xizmati xodimi ham bor.
Jangarilardan biri portlovchi uskunani harakatga keltirib, hodisa joyida halok bo‘lgan.
Bundan tashqari, Pokiston harbiylari mamlakatning Dir shahridagi maxsus operatsiya davomida yana bir jangarini yo‘q qilishga muvaffaq bo‘lgan.